अभी तक बीस फीसद नियोजन में भी कैसे-कैसे झोल हैं, इस पर भी नजर जानी चाहिए। मसलन, बड़ी दुग्ध कंपनियां दूध उत्पादकों और उपभोक्ताओं, दोनों को लूट रही है। जिस दूध को वे शहरों में पचास-पचपन रुपए प्रति लीटर बेच रही हैं उसके लिए वे मवेशी पालकों को औसतन बाईस से पच्चीस रुपए प्रति लीटर का भुगतान करती हैं। दूध उत्पादकों की आमदनी घटने की यह एक अहम वजह है और इसी कारण वे महंगा पशु आहार नहीं खरीद पा रहे हैं। इसी के फलस्वरूप दूध का उत्पादन अपेक्षित तेजी से नहीं बढ़ पा रहा है।